Inkunzi Cave, Zulu Hut and Diddly Squat | LekkeSlaap
Inkinzi Cave, Zulu Hut and Diddly Squat is in die Champagne-vallei, 'n Wêrelderfenisgebied, geleë. Verblyf is beskikbaar in 3 unieke eenhede.
Inkinzi Cave is 'n grot-huisie met 'n tipiese Boesman-tema. Die en suite-slaapkamer het 'n dubbelbed daar is 'n bad, stort en toilet in die badkamer. Buite is 'n groot rotsswembad.
Die Zoeloe-hut is 'n sementgebou met 'n plonspoel en is in 'n afgesonderde deel van die tuin geleë. Daar is 'n dubbelbed in die slaapkamer, 'n slaapbank in die leef- en kombuisarea en 'n enkelbed bo die slaapbank. Dié eenheid het 'n rotsbadkamer met 'n dubbelstort.
Diddly Squat is 'n kleiner eenheid met 'n dubbelbed en 'n badkamer met 'n stort.
Al die eenhede het selfsorggeriewe, waaiers, verwarmers en hul eie braai-areas.
Doendinge in die omgewing sluit voetslaan in die berg, perdry, bromponietoere, boomtoptoere, reptielpark, Falcon Ridge Birds of Prey, verskeie restaurante, vierwielmotorfietsry, abseil en helikoptervlugte in.